Paddy Ashdawn boravio tri dana u Washingtonu. 3/5/02 - 2002-05-03
Budući Visoki predstavnik medjunarodne zajednice u BiH, lord Paddy Ashdown, danas je u Washingtonu razgovarao sa državnim sekretarom Co
Paddy Ashdown je od srijede u Washingtonu. Za to vrijeme susreo se sa više članova Senatskog komiteta za naoružanje, razgovarao sa Savjetnicom za nacionalnu sigurnost Condoleezzeom Rice, ministrom odbrane Donaldom Rumsfeldom i danas u poslijepodnevnim satim razgovara sa državnim sekretarom Colinom Powllom. Razgovori su vodjeni iza zatvorenih vrata, a našom kamerom smo uspjeli zabilježiti njegovu posjetu Ambasadi BiH u Washingtonu, gdje je razgovarao sa ambasadorom Igorom Davidovićem. Lord Ashdown, želi da prije dolaska u BiH, gdje 27 maja preuzima dužnost Visokog predstavnika, da obidje 4 inostrana centra, rekao nam je njegov predstavnik za medije Julian Braithwait. Gospodin Ashdown je već razgovarao sa ruskim ministrom vanjskih poslova, zatim sa francuskim, a nakon Washingtonskih razgovora imaće susret sa najvišim predstavnicima NATO-a i EU u Briselu i njemačkim ministrom vanjskih poslova. Prema riječima gospodina Braithwaita, lord Asdown je dobio punu podršku Sjedinjenih država za svoju misiju u BiH. Jasno je takodjer rečeno da će se nastaviti sa smanjivanjem američkog vojnog prisustva u BiH i da se naglasak stavlja na osposobljavanje bosanskih civilnih struktura. Stvari su pomalo zapele i treba ih pogurati. Američki sugovornici misle da je lord Asdown prava ličnost za taj posao i obećali su podršku, rekao je za Glas Amerike njegov savjetnik za medije Juilian Braithwait. Bosna je danas više rizik od jačanja organizovanog kriminala nego vraćanja nacionalizma, mišljenje je lorda Asdowna. Ovaj bivši kraljevski marinac Britanskih vojnih snaga uz to u svojim izjavama za javnost naglašava i promjene koje je i u BiH donio 11 septembar. Lord Ashdown kaže da nemožemo dozvoliti da danas nedovoljno organizirane države sutra postanu utočište za teroriste i organizirani kriminal, da današnja Bosna sutra postane Afganistan. On je ubjedjen da se to u BiH neće desiti, samo zato što ima puno povjerenje da je medjunarodna zajendica odlučna da to ne dozvoli. U drugom slučaju on ne bi prihvatio posao kaže za Glas Amerike njegov predstavnik za medije navodeći i izjave koje je lord Ashdown do sada dao medijima. Sobzirom da je bilo informacija kako će lord Ashdown biti posljednji Visoki predstavnik u BiH, upitao sam gospodina Braithwaita da li je to spomenuto u Washingtonskim razgovorima. Ne izričito, odgovorio je, ali je cilj gospodina Ashdowna što prije krenuti i normalizirati stanje u BiH i ako je moguće, završiti posao prije isteka mandata. Sretno, lorde Ashdown.